Stórir møguleikar eru fyri at effektivisera orkunýtsluna í sethúsum og bygningum. Ein stórur partur av føroysku sethúsunum eru ov illa bjálvað, og tí kann orkunýtslan minkast munandi við at bjálva og tætta húsini. Orkunýtslan kann minkast eini 40-50% við bjálving, tetting o. ø. Eitt húski, sum hevur tikið orkulán, fortelur at fyri eitt orkulán á 150.000 krónur bar til at skifta klædning, úthurðar og at fáa nýggj vindeygu við orkusparandi rútum. Húskið valdi harumframt at bjálva húsini og serliga ovasta loft, har meira bjálving varð løgd enn í restini av húsunum. Nú verður árliga gjaldið fyri at vera limur í Bústøðum uppkravt. Inngjaldskortini áljóðandi kr. 150, sum orsaka av tekniskum trupulleikum eru nakað seinkaði, verða nú send øllum, sum hava tekna seg sum lim í bústaðafelagnum áðrenn 1. mai 2014. Gjaldfreistin er 5. juni 2015. Í góðveðrinum í dag eru tey fyrstu húskini við at flyta inn, og finna seg til rættis í teirra nýggju íbúðum á Heimasta Horni í Tórshavn. Hetta er fyrstu ferð at vit kunnu lata okkara limum nýggjar, nýmótans íbúðir í høvuðsstaðarøkinum, og tað fegnast vit um. Í vikuskiftinum skipaðu Bústaðir fyri framsýning í fabrikkini hjá Østrøm. Hetta var í samband við, at vit herfyri skrivaðu út opna hugskotskapping saman við Arkitektafelag Føroya, og fekk almenningurin í vikuskiftinum møguleika at síggja øll tey 19 innkomnu uppskotini. Nýggjar tíðir og avbjóðingar í gamla Húsalánsgrunninum Bústaðir-Føroya bústaðafelag er nýtt bústaðafelag, sum er sprottið úr Húsalánsgrunnurin, sum hevur 50 ár á baki. Aðal uppgávan hjá Bústøðum er at finna nýggjar og tíðarhóskandi hættir at byggja bústaðir. Her leggja vit dent á at byggja í býlingum og at trivnaðurin hjá okkara leigarum er í hásæti. Vit skulu byggja eitt hóskandi tal av leigubústøðum kring landið við fyriliti fyri byggikostnað, orkunýtslu og bústaðatørv. Búmerkið Endamálsorðingarnar hjá Bústøðum endurspeglast í nýggja navninum, litum og búmerki. Skjøldursskapið er berandi myndaevnið í búmerkinum, men tað er snarað eitt vet og ferfaldað, so tað bæði vísir aðrar vinklar av bústaðabygging og vísir eisini, at eindirnar ferfaldast. Samstundis kunnu skapið og fláirnar í búmerkinum vísa bygging í fleiri hæddum. Eitt fjøltáttað og smidligt bústaðaútboð er ein fortreyt fyri, at fólk støðast og at fleiri koma afturat. Lógin um Húsalánsgrunnin frá oktober 2011 miðar eftir at gera nakað ítøkiligt við hetta, og at gera Húsalánsgrunnin føran fyri at fara undir hesa avbjóðing. Hetta er fult í tráð við bústaðapolitikk landsins, ið var almannakunngjørdur í oktober 2012. Samb. § 5: veita lagaliga fígging til orkusparandi tiltøk á føroyska sethúsa- og íbúðamarknaðinum Samb. § 5. a: veita veðskuldarlán til íbúðafeløg og íbúðastovnar Samb. § 5. b: útvega, reka og leiga út íbúðir, íbúðahús og lestrarbýli Samb. § 5. c: veita realkredittfígging til føroyska bústaðamarknaðin